laion/Wikipedia-Exotic huggingface dataset:
סלאוקוס השישי

סֵלָאוֹקוּס הֲשִׂישִׂי אַפִּיפַנֵס (יוונית עתיקה: Σέλευκος Ἐπιφανής Νικάτωρ) היה מלך הממלכה הסלאוקית בסוריה בין השנים 96 ו-94 לפנה"ס. היה בנו של אנטיוכוס השמיני ונכדו של תלמי החמישי (מצד אמו). לפי כתביו של אפיאנוס, סלאוקוס היה שליט אכזר אשר הטיל מס יתר לתמיכה במלחמותיו, דבר אשר הביא למרידות בשנה השנייה לשלטונו אשר עלו לו בחייו. בתקופת שלטון אביו של סלאוקוס, אנטיוכוס השמיני, מרד אחיו של האחרון, אנטיוכוס התשיעי (אאוסבס), אשר התחזק הודות למלחמת אזרחים אשר קדמה בין אחיו השליט והמלכה השותפה (אך לא אשתו) קלאופטרה תאה, מלכת הממלכה הסלאוקית נגד אלכסנדר זבינס; שני הצדדים הצליחו לשמור על אדמתם אך לא הצליחו להתגבר אחד על השני. בקיץ 96 נפטר אנטיוכוס השמיני. אשתו קלאופטרה סלנה הראשונה התחתנה עם גיסה במטרה לשים סוף לסכסוך. עם זאת, בנה סלאוקוס השישי אפיפנס קיבל על עצמו את כס המלוכה של אביו והמשיך את ענף המשפחה שלו השולט בחלק הצפוני של הממלכה, אך ללא אנטיוכיה. בתחילת שנת 95 לפנה"ס פגש סלאוקוס את דודו בקרב. הוא ניצח את אנטיוכוס התשיעי וצבאו, אך הממלכה הסלאוקית לא התאחדה מחדש, שכן בנו של אנטיוכוס התשיעי, אנטיוכוס הקסוס אֵוּסֶבֵּס פִילוֹפָּטוֹר, הפך למנהיג הענף הדרומי והמשיך במאבק כאנטיוכוס העשירי. עם הזמן, לאחר מיסוי יתר של כל השטחים בשליטתו, אזל הכסף, וכאשר הורה סלאוקוס להלחים מטבעות חדשים גרם לאינפלציה שהביאה לקריסת ערך המטבע המדיני ולמשבר כלכלי. בשנת 94 לפנה"ס הטיל אנטיוכוס העשירי מצור על סלאוקוס השישי וכוחותיו במופסטיה אשר בקיליקיה. הוא הבעיר באש את מבצרו של סלאוקוס והאחרון נהרג בשריפה. אנטיוכוס השמיני אנטיוכוס התשיעי אנטיוכוס העשירי מדיה וקבצים בנושא סלאוקוס השישי בוויקישיתוף סלאוקוס השישי, ליוויוס
ואנדרפוגל

וַאנדֶרְפוֹגֶל (בגרמנית: Wandervogel; "ציפור נודדת") הייתה תנועת נוער רומנטית-לאומית גרמנית. התנועה קמה בשנת 1896. הוואנדרפוגל הייתה בין תנועות הנוער הראשונות בעולם. התנועה דגלה ברעיונות רומנטיים כמו חזרה לטבע, קבוצת השווים והחברות האינטימית של חבורת הנעורים, סגידה למנהיג (המדריך), מרידה בחברת המבוגרים, דגלו בטוהר מידות ושאיפה לשלימות. במסגרת היציאה לטבע, דגלה התנועה בנטוריזם (נודיזם), ונהגו לשחות בעירום במסגרת טיוליהם. טיולים ומסעות היו חלק מרכזי בפעילות התנועה ואחת מתרומותיה הייתה הקמת רשת אכסניות נוער. חברי התנועה שמעו הרצאות על "הרוח הגרמנית" ובפרט הדגישו את ההבדל בין הגרמניות של ימי הביניים שכונתה "גֵּמַיְינְשַׁאפְט" (המונח בעברית: "חֶבְרָה קְהִלָּתִית") - חברה לא-קפיטליסטית שבה כל חבר עובד למען הכלל והנגידו אותה מול ה"גֵּזֶלְשַׁאפְט" (המונח בעברית: "חֶבְרָה הֶסְדֵּרִית"), החברה שלאחר המהפכה הצרפתית, שהעלתה על נס את האינדיבידואליזם, את הקפיטליזם ואת הדמוקרטיה, שנחשבו לערכים "לא גרמניים". הוואנדרפוגל כמו שאר תנועות הנוער הלאומיות לא קיבלו לשורותיהן יהודים (כי לטענתם אי אפשר לערב לאום בלאום אחר) ולכן קמו תנועות נוער יהודיות כמו השומר הצעיר, בלאו וייס, הבונים ואחרות. חברי התנועה נהגו לברך זה את זה במילה "הייל!". בן הזמן תיאר אותם במילים: הצעירים הנודדים חלקו השקפות פוליטיות מסויימות שנעו מפטריוטיזם רגשני ועד תחושות של חוסר אמון כלפי יהודים וכלפי נערות, וכך, עם דגליהם ושיריהם הם צעדו לשדות הקטל בחפירות צרפת. — אוטו פרידריך, לפני המבול, ברלין 1933-1918, ירושלים: הוצאת כרמל, 2010 עמ' 209 כבר ב-1913 הוקמה תנועת הבוגרים "הנוער הגרמני החופשי", שאיגדה את בוגרי התנועה, רובם סטודנטים, הם עסקו בעיקר בחינוך ובהקמת אכסניות נוער. כבר בתקופה זו האנס בליהר שהיה בין החברים הראשונים של התנועה החל לפרסם מחקרים עליה. ב-1923 התפלגה התנועה לפלגים ימניים ושמאליים. תנועת הנוער הושפעה במיוחד מן הפלגים הימניים, שכונו "בינדה", הפכה ללאומנית ופוליטית יותר והוגדר בה סולם פיקוד נוקשה. בין מנהיגי התנועה הרוחניים נמנו שטפן גאורגה, ג'ון הרגרייב והכומר מרטין פלקל שהאמין ב"רייך הקדוש, הנשגב של החיזיון הגרמני, הנמצא בכל מקום ובשום מקום". בין הקבוצות הייתה קבוצה שעבדה בחוות חקלאיות בגבול פולין על מנת למנוע העסקת עובדים זרים פולנים, אחד מחברי קבוצה זו היה היינריך הימלר. קבוצות אחרות הדגישו אימון צבאי ומצעדים. אולם, למרות אופי התנועה, היא הייתה במהלך שנות ה-20 יריבה מעמדית לתנועת הנוער "היטלר יוגנד" של המפלגה הנאצית והיטלר, שפנה למעמד הפועלים דחה את דרכה של התנועה ה"בורגנית". בשנת 1933 נאסרה פעילותן של תנועות הנוער העצמאיות בגרמניה והנוער חויב להצטרף לתנועת הנוער "היטלר יוגנד" של המפלגה הנאצית. אוטו פרידריך, לפני המבול, ברלין 1933-1918, ירושלים: הוצאת כרמל, 2010 עמ' 209 - 212 מדיה וקבצים בנושא ואנדרפוגל בוויקישיתוף אוטו פרידריך, לפני המבול, ברלין 1933-1918, ירושלים: הוצאת כרמל, 2010 עמ' 212
ג'ון מגארו

ג'ון רוברט מגארו (באנגלית: John Robert Magaro; נולד ב-16 בפברואר 1983) הוא שחקן תיאטרון, קולנוע וטלוויזיה יהודי-אמריקאי. הוא כיכב בסרט "לא מתפוגג" משנת 2012. הוא הופיע בברודוויי במחזה "כותרת ראשית" בשנת 2016. ג'ון מגארו נולד ב־16 בפברואר 1983 באקרון, אוהיו, בנם של וונדי וג'יימס מגארו, וגדל בפרבר של העיר מונרו פולס באוהיו. אביו ממוצא איטלקי ואמו יהודייה; הוא גדל כיהודי. הוריו היו מורים. בעודו לומד בבית הספר מונרו-פולס, החל ג'ון לשחק בתיאטרון מקומי. הוא הופיע בתיאטרון קליבלנד פליי האוס ובתיאטרון קנט סטייט במרכז המוזיקה בבלוסום, ובפליירה ווטרוואן באקרון, אוהיו. לאחר שסיים את לימודיו בבית הספר התיכון "סטו-מונרו פולס" בשנת 2001, המשיך ג'ון ללמוד תיאטרון באוניברסיטת פוינט פארק בפיטסבורג. ג'ון מגארו גר ועובד מחוץ לניו יורק. כנער, ג'ון מגארו הופיע בפרסומות בטלוויזיה, והיה לו תפקיד בפרק בסדרה "Rescue 911". מגארו שיחק בתפקיד ראשי בסרט "לא מתפוגג" משנת 2012. בין תפקידי המשחק שלו הם "מכונת הכסף" ו"קרול" משנת 2015. עבודתו הקולנועית המוקדמת כללה את "The Brave One", סרט של HBO "לוקח סיכוי" ותפקיד ראשי בסרט האימה "My Soul to Take". ג'ון הופיע גם בסדרה של נטפליקס "כתום זה השחור החדש", בעונות השלישית עד החמישית של הסדרה. בפברואר 2020 פורסם כי מגארו ישחק לצד מינקה קלי ואלון אבוטבול בסרט "לנסקי" על חייו של מאיר לנסקי המאפיונר היהודי, שיצא לאקרנים ב-2021. הוא גילם את דמותו של לנסקי הצעיר. מדיה וקבצים בנושא ג'ון מגארו בוויקישיתוף ג'ון מגארו, במסד הנתונים הקולנועיים IMDb (באנגלית) ג'ון מגארו, באתר "אידיבי", מאגר הידע העברי לקולנוע ישראלי ועולמי ג'ון מגארו, באתר AllMovie (באנגלית) ג'ון מגארו, במסד הנתונים הקולנועיים KinoPoisk (ברוסית) Lokting, Britta (26 בפברואר 2016). "'Big Short' Actor John Magaro is Hiding in Plain Sight". The Forward. נבדק ב-19 בפברואר 2019. {{cite news}}: (עזרה) Sell, Jill (10 ביוני 1994). " 'Oliver' proves quick study". The Plain Dealer. The Plain Dealer Publishing Co. p. 38 - Friday. {{cite news}}: (עזרה) " 'Lillian Yuralia' at La MaMa Theater". Jewish-Theatre.com. All About Jewish Theatre. בנובמבר 2008. אורכב מ-המקור ב-27 בינואר 2013. נבדק ב-2 בנובמבר 2010. {{cite web}}: (עזרה) Musarra, Russ (18 בינואר 1998). "Acting is kid stuff: talented young thespians are taking center stage at area community theaters". Akron Beacon Journal. Beacon Journal Publishing Co. p. D1 - Entertainment. {{cite news}}: (עזרה) Stow-Munroe Falls High School 2005 Alumni Directory, Chesapeake, Virginia: B.C. Harris Publishing Company, Inc., 2005, pp. 302–360 "Review: My Soul to Take (2010)". DreadCentral.com. Dread Central Media, LLC. 8 באוקטובר 2010. נבדק ב-2 בנובמבר 2010. {{cite web}}: (עזרה) D'Alessandro, Anthony (13 בפברואר 2020). "'Lansky': DC 'Titans' Actress Minka Kelly & More Join Harvey Keitel & Sam Worthington In Gangster Epic – EFM". Deadline Hollywood. נבדק ב-31 במרץ 2020. {{cite web}}: (עזרה) Sneider, Jeff (24 במאי 2011). "Richard Jenkins enrolls in 'Liberal Arts'". Variety.com. Reed Business Information. נבדק ב-12 ביוני 2011. {{cite news}}: (עזרה)
גרניקה

האם התכוונתם ל... גרניקה (עיר) – עיר בחבל הבסקים גרניקה (ציור) – ציור של פבלו פיקאסו, שצוירה כתגובה להפצצת העיירה הבסקית גרניקה בשנת 1937 הפצצת גרניקה – הפצצת העיר על ידי לגיון הקונדור במהלך מלחמת האזרחים בספרד
דמטריוס השלישי

דֵּמֵטְרִיוֹס הַשְּׁלִישִׁי אֶאוּקָאִירוֹס (ביוונית עתיקה: Δημήτριος Γ΄ Εύκαιρος) היה מלך הממלכה הסלאוקית בסוריה בין 96 ל-87 לפנה"ס. עקב מלחמת אזרחים על הירושה אחיו הגדול סלאוקוס השישי נהרג בקרב נגד אנטיוכוס העשירי ודמטריוס נבחר לשלטון דרך ההשפעה של מצרים התלמיית ביחד עם אחיו, פיליפוס הראשון ומלך תחילה על דמשק, אך עם הזמן כבש שטחים נרחבים. הוא לחם בממלכת החשמונאים של אלכסנדר ינאי ולקראת מותו מירב סוריה הייתה תחת שליטתו. מאז תקופת שלטונו של אנטיוכוס השמיני הייתה הממלכה הסלאוקית מחולקת בין המזרח למערב (צדדים אלו כונו צפון; מזרח ודרום; מערב) ובין ענפים בשושלת הסלאוקית אשר טענו לכס. דמטריוס (מן הפלג המזרחי) היה מושל על דמשק בזמן שלטון אחיו הגדול, סלאוקוס השישי. בהחלטת תלמי התשיעי, פרעה על מצרים התלמיית, (אשר החזיקה השפעה רבה על גבי הממלכה הסלאוקית), הוחלט כי דמטריוס ישלוט על רוב המזרח בעוד פיליפוס ישלוט על חלקה בצפון-מזרח הממלכה וסלאוקוס השישי יהיה שליט מעליהם. הוא נלחם בגבול הדרומי עם ממלכת החשמונאים של אלכסנדר ינאי בעת שהגיעה אליו הבשורה שאחיו השולט (סלאוקוס) נפל בידי הכוחות המערביים תחת אנטיוכוס העשירי. דמטריוס מיהר בחזרה אל הממלכה בשביל למנוע כל אפשרות לניסיון הכתרה וגניבת הכתר בידי אחיו פיליפוס הראשון. דמטריוס עם הזמן חיזק את מעמדו על המערב והיה נראה כי עמד לסיים את מאבק הירושה הממושך. בשנת 89 לפנה"ס מיתרידטס השני, מלך פרתיה הפיל ביחד עם בעלי ברית מחצי האי ערב את אנטיוכוס העשירי, וממלכתו של האחרון במערב החלה מתפרקת. ברואו הזדמנות זו, דמטריוס הגיע להסדר עם אלכסנדר ינאי ויצא למערכה נגד המערב, במסגרתה צלח בכיבוש אנטיוכיה. מנקודה זאת התפרקה הברית בין דמטריוס ופיליפוס, האחרון קרא לעזרת הגנרל הפרתי מיתרידטס השלישי, מלך פרתיה לעתיד וביחד השניים הפילו את שטחי ממלכתו של דמטריוס בשנת 87 לפנה"ס. בעוד פיליפוס ואנטיוכוס השנים עשר ירשו את דמטריוס, האחרון נשלח כ"פרס" אל קטסיפון, בירת האימפריה הפרתית, שם נפטר לאחר מספר שנים. אנטיוכוס השמיני מיתרידטס השני, מלך פרתיה אלכסנדר ינאי מדיה וקבצים בנושא דמטריוס השלישי בוויקישיתוף דמטריוס השלישי, ליביוס
Golden (שיר של הארי סטיילס)

Golden (בעברית: גולדן) הוא שיר של הזמר האנגלי הארי סטיילס מאלבום האולפן השני שלו "Fine Line". "Golden" הו שיר מסוגת ארנה רוק, אינדי פופ ורוק רך, עם צליל בהשראת שנות השבעים ודרום קליפורניה. השיר הוא בעל מפעם מהיר בינוני של 140 פעימות לדקה ומהלך הרמוני של C – Em / Bm7 – D. הוא משלב אשכולות של הרמוניות רקע ומלא בצלילי גלוקנשפיל. קולו של סטיילס נע בין התווים D 4 ל-B 4. הקליפ של "Golden" בוים על ידי בן טרנר וגייב טרנר, ושודר לראשונה ב-26 באוקטובר 2020. בקליפ מוצג סטיילס רץ, נוהג ברכב ושוחה. ב-24 השעות הראשונות לצאתו צבר הקליפ כ-15.7 מיליון צפיות והיה לבכורה מוצלחת ביותר של סטיילס בפלטפורמה. מידע על היצירה "Golden" באתר מיוזיק בריינז גרסאות נוספות ל"Golden" באתר SecondHandSongs הארי סטיילס, מיץ' רולנד, טיילר ג'ונסון, תומאס הול Biddles, Claire (13 בדצמבר 2019). "Harry Styles - Fine Line | Album Review". The Line of Best Fit. אורכב מ-המקור ב-15 בדצמבר 2019. נבדק ב-20 באוקטובר 2020. {{cite web}}: (עזרה) Mylrea, Hannah (9 בדצמבר 2019). "Harry Styles – 'Fine Line' review: packed with personality and charm (and saucy lyrics)". NME. אורכב מ-המקור ב-9 בדצמבר 2019. נבדק ב-20 באוקטובר 2020. {{cite web}}: (עזרה) Sheffield, Rob (13 בדצמבר 2019). "Harry Styles Reveals the Secrets Behind 'Fine Line'". Rolling Stone. אורכב מ-המקור ב-13 בדצמבר 2020. נבדק ב-26 באוקטובר 2020. {{cite web}}: (עזרה) Larson, Jeremy D. (13 בדצמבר 2019). "Harry Styles: Fine Line Album Review". Pitchfork. אורכב מ-המקור ב-14 בדצמבר 2019. נבדק ב-26 באוקטובר 2020. {{cite web}}: (עזרה) "Harry Styles 'Golden' Sheet Music in G Major". Musicnotes. אורכב מ-המקור ב-26 באוקטובר 2020. נבדק ב-26 באוקטובר 2020. {{cite web}}: (עזרה) "Harry Styles - Golden (Official Video)". Harry Styles. 26 באוקטובר 2020. נבדק ב-26 באוקטובר 2020. {{cite web}}: (עזרה) ציוץ של Pop Crave ברשת החברתית אקס (טוויטר), 27 באוקטובר 2020 "Fine Line by Harry Styles". Apple Music (GB). אורכב מ-המקור ב-7 באפריל 2020. נבדק ב-20 באוקטובר 2020. {{cite web}}: (עזרה) "BBC - Radio 1 Playlist". BBC Radio 1. 23 באוקטובר 2020. אורכב מ-המקור ב-23 באוקטובר 2020. נבדק ב-23 באוקטובר 2020. {{cite web}}: (עזרה) "Hot/Modern/AC Future Releases". All Access. אורכב מ-המקור ב-14 באוקטובר 2002. נבדק ב-20 באוקטובר 2020. {{cite web}}: (עזרה) "Top 40/M Future Releases". All Access. אורכב מ-המקור ב-15 באוקטובר 2020. נבדק ב-20 באוקטובר 2020. {{cite web}}: (עזרה)
PIV

האם התכוונתם ל... מילון האספרנטו המאוייר השלם (בלועזית: Plena Ilustrita Vortaro de Esperanto; ובראשי תיבות: PIV) נגיפי פרא-אינפלואנזה אנושיים (בלועזית: Human parainfluenza viruses; ובראשי תיבות: hPIVs) שחזור שדה מהירות מתמונות חלקיקים עוקבי זרימה (בלועזית: Particle image velocimetry; ובראשי תיבות: PIV)
לשנצטומאי

לשנצטומאי (בהונגרית: Lesencetomaj) הוא כפר קטן במחוז וספרם שבמרכז הונגריה. כמו כפרים רבים באירופה גם בלשנצטומאי מספר התושבים נמצא בירידה. כך, בשנת 1990 חיו בכפר 1,109 תושבים, ובשנת 2020 רק 1,082 תושבים. בלשנצטומאי חיו יהודים בתקופות זמן שונות. מדיה וקבצים בנושא לשנצטומאי בוויקישיתוף אתר האינטרנט הרשמי של לשנצטומאי (בהונגרית) (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
מינדסנטקאלה

מינדסנטקאלה (בהונגרית: Mindszentkálla) הוא כפר קטן במחוז וספרם שבמרכז הונגריה. כמו כפרים רבים באירופה גם במינדסנטקאלה מספר התושבים נמצא בירידה. כך, בשנת 1990 חיו בכפר 380 תושבים, ובשנת 2020 רק 224 תושבים. במינדסנטקאלה חיו יהודים בתקופות זמן שונות. מדיה וקבצים בנושא מינדסנטקאלה בוויקישיתוף אתר האינטרנט הרשמי של מינדסנטקאלה (בהונגרית) (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
בית הכנסת בגבעת דוליס

בית הכנסת של גבעת דוליס (באנגלית: Dollis Hill Synagogue) הוא בית כנסת יהודי אורתודוקסי לשעבר בגבעת דוליס, בלונדון. הקהילה התכנסה לראשונה בראשית המאה העשרים, לאחר עלייה בהגירה היהודית מאירופה ללונדון. הקהילה נפגשה לראשונה בבית פרטי, ולאחר מכן החלה לשכור אולמות של ישיבות בעקבות ריבוי המתפללים. בית הכנסת המקורי נבנה בשנת 1933 תמורת 1,400 לירות שטרלינג, אך הבית הכנסת היה קטן מדי ובפברואר 1937 החלה בנייתו של בניין גדול יותר. בית הכנסת עוצב על ידי אוון ויליאמס, ששימש גם כאדריכל וגם כמהנדס בפרויקט, מבנה הבטון בן שתי הקומות תוכנן להכיל 324 גברים במפלס הקרקע ו-316 נשים בעזרת הנשים. תכנון בית הכנסת הציג שני דפוסי חלונות יוצאי דופן שנועדו להצביע על סמליות דתית יהודית: משושה, שוויליאמס התכוון להציע את מגן דוד, וקשת הפוכה, בהשראת צורת המנורה. למרות שהבניין הוקדש בשנת 1938 כחלק מק"ק כנסת ישראל,[דרושה הבהרה] הקהילה הביעה מורת רוח מהמבנה המוגמר וויליאמס החזיר חלק מדמי התכנון שלו לנוכח חוסר שביעות רצון זה. בינואר 1947 היה בית הכנסת אחד מכמה בתי כנסת בלונדון שהושחתו בתגובה לליל ההלקאות שבו הלקו לוחמי אצ"ל חיילים בריטים בארץ ישראל המנדטורית. ספרי קודש נהרסו על ידי קהל מתלהם וכתובות גרפיטי הנושאות את המסר "אתם מלקים, אנחנו שורפים" רוססו על הקיר. ביוני 1993 בית הכנסת היה אחת משבע הקהילות הבריטיות שנקראו על ידי ק"ק כנסת ישראל כעל "גירעונות כרוניים".[דרושה הבהרה] בתקופה זו מספר חברי הקהילה ירד ל-300 משפחות, כאשר מחצית מהקהילה מעל גיל 70. בפברואר 1995 נמכר הבניין למארגני בית הספר היסודי אביגדור הירש של רשת תורה תמימה. קהילת בית הכנסת העבירה את התפילות לבניין קטן יותר. לאחר מכן התפילות חזרו להתקיים בבניין בית הכנסת המקורי, שהפך לאולם בית הספר. ב-2011, ובעקבות שנים רבות של המשך הירידה במספר המתפללים, מנתה הקהילה כ-130 חברים, בעיקר מעל גיל 70, שבמקרים רבים כבר לא גרו קרוב לבית הכנסת; והקהילה, שכבר זמן מה לא קיימה תפילות מלבד בשבתות ובחגים, מצאה עצמה לא מסוגלת לגייס מניין קבוע. ביולי 2011 התקבלה ההחלטה לפרק את הקהילה באופן רשמי. הבניין הוא כעת חלק מבית הספר היסודי "תורה תמימה". מדיה וקבצים בנושא בית הכנסת בגבעת דוליס בוויקישיתוף בית הכנסת של דוליס היל, בקהילות ורשומות יהודיות - בריטניה, 24 בנובמבר 2010 “Synagogues of Europe: Architecture, History, Meaning” by Carol Herselle Krinsky, Google Books “Britain Says Funds of U.S. Abet Terror,” New York Times, January 6, 1947 (fee required for access) American Jewish Year Book 1996, page 248 Jewish Chronicle, London, 15 July 2011 p. C2
מייגן ברנן

מייגן ג'יין ברנן (באנגלית: Megan Jane Brennan;‏ נולדה ב-1961) היא אשת ממשל אמריקאית שכיהנה כמנהלת הכללי של דואר ארצות הברית. ברנן היא האדם ה-74 שכיהנה בתפקיד והאישה הראשונה והיחידה עד כה בתפקיד. מייגן ברנן נולדה בפוטסוויל, פנסילבניה, למשפחה ממוצא אירי של שבעה ילדים ולמדה בבית ספר תיכון קתולי מקומי, בו היא בלטה בנבחרות הסופטבול והכדורסל של בית ספרה וב-1978 היא השתתפה באליפות המדינה בכדורסל. לאחר סיום לימודיה ב-1980 היא למדה בקולג' אימצ'ולצטה שליד פילדלפיה, שם סיימה ב-1984 תואר שני בהיסטוריה. ב-2003 סיימה ברנן לימודי תואר שני במנהל עסקים בבית הספר למנהל עסקים על שם סלואן של המכון הטכנולוגי של מסצ'וסטס. ברנן החלה ב-1986 את הקריירה שלה בשירות הדואר של ארצות הברית כדוורית בלנקסטר, פנסילבניה. היא המשיכה כמפקחת איסוף וחלוקה, כמנהלת מתקני המיון ברידינג ובמחוז ליהיי שבפנסילבניה וכמנהלת המחוז בספרינגפילד, מסצ'וסטס. היא פרשה לשנה מהשירות לטובת לימודים בבית הספר למנהל עסקים על שם סלואן של המכון הטכנולוגי של מסצ'וסטס. לאחר סיום חופשת לימודים זו היא שימשה כמנהלת תמיכת השטח וההטמעה וכמנהלת מבצעי הסיוע לאזור הצפון-מזרחי. במאי 2005 היא מונתה כסגנית הנשיא לאזור צפון-מזרח, ובתפקיד זה היא תיאמה וניהלה את תהליכי המיון, החלוקה והתעבורה של האזור. לאחר מכן היא מונתה כסגנית הנשיא לתפעול באזור המזרחי, תפקיד בו היא הייתה אחראית על התפעול בפנסילבניה, אוהיו, וירג'יניה המערבית, דלאוור, קנטקי, מרכז ודרום ניו ג'רזי, מערב מדינת ניו יורק וחלקים מווירג'יניה ומאינדיאנה. בדצמבר 2010 היא מונתה כמנהלת התפעול הראשית וכסגנית הנשיא של שירות הדואר. ב-2012 היא עמדה בראש תהליך לסגירת מרכזי מיון ידניים על רקע קיצוצים בתקציב שבוצעו על רקע ירידת נפח הדואר ומחויבות של שירות הדואר לתשלומים לגמלאי השירות על פי חוק. ב-14 בנובמבר 2014 בחרה מועצת המנהלים של שירות הדואר בברנן כמנהלת הכללית של דואר ארצות הברית במקומו של פטריק דונהו, שפרש בפברואר 2015. בכך הייתה ברנן לאישה הראשונה בתפקיד. במאי 2018 דווח בוושינגטון פוסט שהנשיא דונלד טראמפ דחק בה באופן אישי להכפיל את התעריפים המשולמים על ידי אמזון וחברות אחרות. ב-16 באוקטובר 2019 הודיע ברנן שהיא תסיים את כהונתה כמנהל הכללית של הדואר עם תום תקופת כהונתה המלאה בת חמש השנים. עם זאת, בינואר 2020 הוארכה כהונתה עד למציאת מחליף. היא סיימה את כהונתה ב-15 ביוני אותה שנה והוחלפה בלואיס דג'וי. אחיה של ברנן עבד גם הוא בשירות הדואר בעיר הולדתם עד למותו ב-2013. מדיה וקבצים בנושא מייגן ברנן בוויקישיתוף Laura Stevens, New Postmaster’s Goal: Act Like Private Sector, The Wall Street Journal, Nov. 23, 2014 "Postal Service Board of Governors selects Megan Brennan as 74th Postmaster General and CEO of the United States Postal Service" (Press release). United States Postal Service. November 14, 2014. ABOUT THE EASTERN REGION Trump personally pushed postmaster general to double rates on Amazon, other firms, PostalReporter, May 18, 2018. Ziobro, Paul (October 16, 2019). "U.S. Postal Service Head to Retire". The Wall Street Journal. Straehley, Steve. "Postmaster General: Who Is Megan Brennan?". AllGov. AllGov.
הלילה עם לוסי וגורי

הלילה עם לוסי וגורי היא תוכנית אירוח לילית סאטירית בהנחיית לוסי איוב וגורי אלפי ששודרה בכאן 11 החל ממרץ 2020, בתקופת הקורונה. בתוכנית השתתפו אורחים שונים, בעיקר מתחום הבידור והמוזיקה. אתר האינטרנט הרשמי של הלילה עם לוסי וגורי "הלילה עם לוסי וגורי", במסד הנתונים הקולנועיים IMDb (באנגלית) "הלילה עם לוסי וגורי", במיזם "אישים" לתיעוד היצירה הישראלית פרקי התוכנית וקטעים ממנה, בערוץ היוטיוב של כאן 11
פיליפוס הראשון

פִילִיפּוּס הָרִאשׁוֹן פִילָדלְפוּס (ביוונית עתיקה: Φίλιππος Α΄ Φιλάδελφος) היה מלך הלניסטי של הממלכה הסלאוקית על סוריה בין כיבוש מזרח וצפון הממלכה מידי אחיו דמטריוס השלישי בתמיכת מיתרידטס השלישי, יורש הכס של האימפריה הפרתית בשנת 87 לפנה"ס לבין מותו המעורפל והלא ברור שלו בשנת 75 לפנה"ס, לאחר ניסיון לכבוש את דמשק מידיו של אנטיוכוס השנים עשר. מאז תקופת שלטונו של אנטיוכוס השמיני הייתה הממלכה הסלאוקית מחולקת בין המזרח למערב (צדדים אלו כונו צפון; מזרח ודרום; מערב) ובין ענפים בשושלת הסלאוקית אשר טענו לכס. הודות להשפעתה המדינית והפוליטית של מצרים התלמיית על הממלכה הסלאוקית, היה זה תלמי התשיעי, פרעה מצרים הגולה, אשר הסדיר את הירושה בפלג המזרחי של הממלכה. לפיו יהיה סלאוקוס השישי, בנו הבכור של אנטיוכוס, המלך הסלאוקי הראשי, בעוד דמטריוס השלישי (אחיו התאום של פיליפוס) ישלוט כמושל על רוב המזרח ויפעל ממרכז כוח בדמשק, בעוד פיליפוס ישלוט על חלקה משנית בצפון-מזרח הממלכה. פועלו של אנטיוכוס העשירי מהמערב נגד האימפריה הפרתית הוא זה אשר הביא לבסוף לנפילתו בידי מיתרידטס השני, מלך פרתיה, ולאחר מותו השתמשו דמטריוס ופיליפוס בפרצת אי-הסדר של המערב בשביל לכבוש את אנטיוכיה, להשיג חוף אל הים התיכון, ולנסות לסיים את מלחמת האזרחים הפנימית. היה זה לאחר לקיחת אנטיוכיה, שהברית בין דמטריוס ופיליפוס הסתיימה, והשניים החלו להתמודד ביניהם על הכתר. דמטריוס מיהר לקחת את היד העליונה והטיל מצור על חלב, בירת כוחו של פיליפוס אך בזכות יכולתו הדיפלומטית, פיליפוס איחד כוחות עם מיתרידטס השלישי, מלך פרתיה העתידי להביס את דמטריוס ולהסדיר עצמו כמלך הסלאוקי בעוד דמטריוס עצמו נלקח אל הבירה הפרתית בקטסיפון כ"פרס" על ניצחונם של הפרתים. בהמשך פיליפוס השליט את שלטונו על הצפון והוכר כראש בית סלאוקוס באנטיוכיה. כעת הפלג המערבי של אנטיוכוס העשירי לשעבר, נסג לדרום מזרח, לקח את דמשק והעביר ידיים לידי שלטונו של אנטיוכוס השנים עשר (אחד מאחיהם של דמטריוס השלישי ופיליפוס). פיליפוס שמר לאורך שלטונו על קשרים טובים עם ממלכת ארמניה העתיקה והמתחזקת אשר נשלטה בידי טיגראנס הגדול. לאחר נפילתו של אנטיוכוס השנים עשר במלחמה נגד ממלכת הנבטים מפטרה, יצא פיליפוס בניסיון לכבוש את דמשק ולאחד סופית את הממלכה הסלאוקית, בנקודה זאת בשנת 75 לפנה"ס הוא נעלם מהמפה ומספר הכתבים אודותיו אינם מתאימים אחד עם השני. ישנם שני סיפורים מרכזיים על סופו של פיליפוס: בריחה לקיליקיה: לפי תבליט אשר נמצא בעיר העתיקה אולה (דרום אסיה הקטנה): לאחר הפסד במערכה לכבוש את דמשק, פיליפוס נטש את הכתר וברח מכל סמכויותיו בבושת פנים אל קיליקיה. בעודו שם הוא נהרג עקב הכאוס אשר נוצר מתוך מלחמות מיתרידטס. שלטון שלום ארוך: לפי הטענה המרכזית השנייה, החוסר בכתוב מסמל כי פיליפוס המשיך את שלטונו בשלום והיה לשליט מוצלח לעוד שנים רבות עד פטירתו בסבה טובה. טענה זאת אשר טוענת כי שלטונו של פיליפוס הרחיב את השפעת הסלאוקים נתמך בהימצאות מטבעות עם פניו בדורה אירופוס. דמטריוס השלישי מיתרידטס השני, מלך פרתיה טיגראנס הגדול מדיה וקבצים בנושא פיליפוס הראשון בוויקישיתוף פיליפוס הראשון, ליביוס A Revised Chronology for the Late Seleucids at Antioch
מה אתה רוצה?

"מה אתה רוצה?" הוא סינגל שהוקלט על ידי הזמרת הישראלית אלה לי להב. השיר יצא לאור ב-15 בנובמבר 2020, על ידי חברת התקליטים טדי הפקות. ב-28 באוקטובר 2020 הוכרז כי להב מצלמת קליפ חדש, ונחשף שם השיר ותאריך צאתו. השיר נכתב והולחן על ידי איתי שמעוני והופק על ידי ינון יהל, והוא בסגנון אלקטרופופ. בשיר פונה הדוברת אל המאהב שלה, שאינו בטוח מה הוא רוצה ממנה, ואף מבצעת חיקוי להתנהגותו בהוק של השיר. הווידאו קליפ הנלווה לשיר פורסם בערוץ היוטיוב של להב בסמוך לצאת הסינגל עצמו ובוים על ידי רומן בוצ'אצקי, בדומה לקליפ של הלהיט "זוט עני". בתחילת הקליפ, נראית להב מול מחשב של חברת דל, שאף העניקה חסות לקליפ, בתוך חדר אוכל, ומסביבה אנשים הרוקדים לקצב השיר. בהמשך, נראית להב במקומות נוספים, בהם מזרקת מים וסירה. הקליפ מסוגנן בצבע הוורוד. נכון לאוגוסט 2023, מונה הצפיות של הקליפ עומד על כ-9.8 מיליון צפיות. נדב מנוחין מוואלה! NEWS העניק לשיר ביקורת מעורבת, תוך התייחסות למילותיו ולהפקתו, ואמר כי "מה שעושה את השיר הוא כמובן הפזמון המופרך 'מאמי אני לא יודע מה אני רוצה', חיקוי של איזה בן זוג טיפש ומבולבל, במין דיבור סתום, מלווה בגלגול עיניים מתבקש. זה צעד יוצא דופן: קשה להיזכר בשיר מיינסטרים שכלל חיקוי, לפחות בשנים האחרונות". דודי פטימר ממעריב אונליין ציין כי אינו מתחבר לסגנונו המוזיקלי של השיר, אך "קשה להתעלם מהעובדה שהוא מציג פופ חדשני, עכשווי, קשה לעיכול אבל קליט וחמוד ומציג את כל הוייב והדנ"א שלה, ולאותה כנות ואמירה מוזיקלית אישית וייחודית אני יכול להתחבר בקלות". רועי הכהן ממאקו טען כי "הטקסט המשעשע והצלילים הלא שגרתיים עדיין פה כדי לתפוס את האוזן, אבל נדמה שאלה לי מצאה בשיר החדש שלה את נקודת האמצע המושלמת בין הייחודיות שהיא מביאה איתה לבין הנוסחה הבטוחה ללהיט פופ ישראלי מוצלח ומצליח". השיר צבר כ-89 אלף השמעות ברשת הזרמת המדיה ספוטיפיי תוך כשבוע, והגיע למקום ה-19 במצעד שירי הספוטיפיי השבועי הישראלי. שבוע לאחר מכן, הגיע השיר בשיאו למקום החמישי, תוך שצבר כ-137,825 השמעות באותו השבוע. בנוסף, הגיע השיר היישר אל המקום הראשון במצעד השבועי של מדיה פורסט, ואל המקום השני במצעד הרשמי של גלגלצ. מה אתה רוצה?, ברשת החברתית אינסטגרם סרטון השיר "מה אתה רוצה?" באתר יוטיוב מילות השיר "מה אתה רוצה?" באתר שירונט לדף השיר באתר הספרייה הלאומית הכרזת השיר, ברשת החברתית אינסטגרם ספי קרופסקי, שנת המועבט: מצעד 40 שירי הפופ הכי טובים שיצאו בתשפ"א, באתר טיים אאוט, ‏5 בספטמבר 2021 אלה לי - מה אתה רוצה? (Prod. By Yinon Yahel), סרטון באתר יוטיוב (אורך: 2:26) רז ישראלי, עומד בציפיות? האזינו לחדש של אלה לי, באתר ישראל היום, 15 בנובמבר 2020 "אמרתי לעצמי 'מה היא רוצה, זה מכוער'. ואז הבנתי שהיא גאונה" | Fashion Forward | אופנה, באתר fashionforward, ‏2020-11-16 נדב מנוחין‏, אלה לי לא פוחדת לקחת סיכון, וזה בדיוק מה שהפופ הישראלי צריך כרגע, באתר וואלה, 18 בנובמבר 2020 דודי פטימר, ‏אלה לי להב שומרת על הנוסחתיות ובילי אייליש מנסה לשמר את ההצלחה, באתר מעריב אונליין, 18 בנובמבר 2020 רועי הכהן, ‏טובות השתיים, באתר ‏מאקו‏, 20 בנובמבר 2020 Spotify Charts, www.spotifycharts.com Spotify Charts, www.spotifycharts.com המצעד השבועי, שבוע 47, 2020, באתר מדיה פורסט ישראל המצעד השבועי 14.1.2021, באתר glz.co.il מה אתה רוצה, נבדק ב-2020-11-15